text: सबरीमाला संरक्षण यात्रा के उद्घाटन कार्यक्रम में कर्नाटक के पूर्व मुख्यमंत्री बीएस येदियुरप्पा ने सबरीमाला में तनाव खत्म करने के लिए राज्य सरकार से फौरन हस्तक्षेप करने की मांग की। उन्होंने कहा कि केरल सरकार को अपनी बुद्धि का इस्तेमाल करना चाहिए और सबरीमाला में गतिरोध खत्म करने के लिए गंभीरता दिखानी चाहिए। सबरीमाला मंदिर में सभी उम्र की महिलाओं के प्रवेश को लेकर सुप्रीम कोर्ट के फैसले के बाद केरल में सियासी हंगामा जारी है।